SZVSE–Szeviép: Már nem sok kell
Szerda este utolsó ülését tartotta a Szegedi Vasutas Sportegyesület jelenlegi elnöksége. Az elõzmények ismeretében kérdéses volt, hogy a testület mennyire lesz konstruktív a Szeviép–SZVSE ingatlancsereügyben.
Az irodába lépve a még hivatalban lévõ elnök a „Huszár Zoltán, még SZVSE" mondattal mutatkozott be, ezzel is utalva arra, hogy a mai tisztújító közgyûlésen nem jelölteti magát.
Az ülést már a tájfutók szakosztályvezetõje, Szokol Lajos vezette, a napirendi pontok között a közgyûlés elõkészítését és az ingatlancserével kapcsolatos fejleményeket nevezte meg. A Szeviép ugyanis kedden este új ajánlattal állt elõ. A cég a korábbi Felsõ Tisza-parti tételeket egy ezer négyzetméteres székházzal, illetve birkózó-, valamint öltözõkomplexummal és további anyagi támogatással toldotta meg.
A levezetõ elnök szerint a javaslat kapcsán feltétlenül további tárgyalásokra van szükség, arról 24 óra leforgása alatt nem lehetett dönteni.
– Egyelõre nem mondhatunk sem határozott igent, sem egyértelmû nemet – fogalmazott Szokol Lajos. – Több szakosztályunk van, és néhány kollégával még nem tudtuk megbeszélni a friss információkat. Elöljáróban annyit mindenképpen elárulhatok: ez az ajánlat jóval kedvezõbb, mint az elõzõek, és már nem sokat kell hozzátenni, hogy elfogadjuk.
A nyolctagú elnökség jelen lévõ hat tagja – Huszár Zoltán, Szokol Lajos, Ludvig Zoltán, Rácz Sándor, Szögi Lajos és Molnár László – egyetértett abban, hogy a Szeviéppel zajló tárgyalásokat a szoros pályázati határidõ figyelembevételével folytatják.
A jelek szerint a konstruktivitás nem hiányzik, de nem állítható, hogy a többi már csak formalitás.